Sataraš
Sataraš (mađarski: szataras) je jelo od povrća, porijeklom iz Baranje, najčešće paradajza, paprike i crnog luka. Riječ je došla iz mađarskog jezika (mađ. szataras). Također se zove još i bećarac ili bećar-paprikaš. Poslužuje se kao toplo predjelo, prilog jelu od mesa ili samostalan obrok uz rižu ili krompir. Sataraš se takođe može jesti hladan. Najčešće se priprema od crvenog luka, paprike i paradajza, a često se priprema i uz dodatak tikvice, patlidžana i mrkve. Također u nekim krajevima uobičajeno je dodati i jaje ili bijeli luk. Od začina se dodaje so, a po želji kašičica šećera, biber i origano. Takođe se može umjesto soli dodati i soja sos. Jelo se priprema u širokoj tavi kako bi tečnost brže isparila, a povrće zadržalo željenu čvrstoću.